নিয়োগে শূন্যপদ কমানোর গুজব উড়িয়ে বার্তা শিক্ষাসচিবের

কলকাতা: শিক্ষক নিয়োগে (Teacher Recruitment Scam) শূন্যপদ কমানো হয়েছে। সাম্প্রতিক সময়ে বিভিন্ন মহলে ছড়িয়ে পড়া এই খবরকে সম্পূর্ণ “ভিত্তিহীন” বলে জানিয়ে দিলেন স্কুল ও উচ্চশিক্ষা দফতরের প্রিন্সিপাল সেক্রেটারি বিনোদ কুমার (District news)।

শুক্রবার ইন্ডিয়ান চেম্বার অব কমার্স আয়োজিত ইনোভেশন কনক্লেভ-এর মঞ্চ থেকে তিনি স্পষ্ট করে বলেন,
“শূন্যপদ কমানোর কোনও প্রশ্নই নেই। এ নিয়ে যে ভুল ধারণা ছড়িয়েছে, তা সম্পূর্ণ ভিত্তিহীন।”

আরও পড়ুন: নবম-দশমের লিখিত পরীক্ষার ফল প্রকাশ করল কমিশন

TET-প্রার্থীদের উদ্বেগ ও বিভ্রান্তি দূর করতে শীঘ্রই প্রাথমিক শিক্ষা পর্ষদ ও স্কুল সার্ভিস কমিশন বিস্তারিত ব্যাখ্যা প্রকাশ করবে বলেও জানান তিনি।

নিয়োগ ইস্যুতে গত কয়েক সপ্তাহ ধরে রাজ্যে রাজনৈতিক চাপানউতোর চলছে। চাকরিপ্রার্থীদের আন্দোলন এবং SIR সংক্রান্ত উত্তেজনার মধ্যেই শিক্ষাসচিবের এই আশ্বস্ত বার্তাকে প্রশাসনিক স্তরে গুরুত্বপূর্ণ ইঙ্গিত হিসেবেই দেখা হচ্ছে।